Įsakymas netenka galios 2022-06-28:

Valstybinė mokesčių inspekcija prie Lietuvos Respublikos finansų ministerijos, Įsakymas

Nr. VA-61, 2022-06-27, paskelbta TAR 2022-06-27, i. k. 2022-13710

Dėl Valstybinės mokesčių inspekcijos prie Lietuvos Respublikos finansų ministerijos viršininko 2021 m. sausio 20 d. įsakymo Nr. VA-3 „Dėl Savarankiškai dirbančių asmenų, pripažintų nukentėjusiais nuo ekstremaliosios situacijos ir karantino, kurio metu Lietuvos Respublikos Vyriausybė nustato ūkinės veiklos apribojimus, sąrašo sudarymo kriterijų tvarkos aprašo patvirtinimo“ pripažinimo netekusiu galios

Suvestinė redakcija nuo 2021-07-01 iki 2022-06-27

Įsakymas paskelbtas: TAR 2021-01-20, i. k. 2021-00880

VALSTYBINĖS MOKESČIŲ INSPEKCIJOS

PRIE LIETUVOS RESPUBLIKOS FINANSŲ MINISTERIJOS

VIRŠININKAS

ĮSAKYMAS

DĖL SAVARANKIŠKAI DIRBANČIŲ ASMENŲ, PRIPAŽINTŲ NUKENTĖJUSIAIS NUO EKSTREMALIOSIOS SITUACIJOS IR KARANTINO, KURIO METU LIETUVOS RESPUBLIKOS VYRIAUSYBĖ NUSTATO ŪKINĖS VEIKLOS APRIBOJIMUS, SĄRAŠO SUDARYMO KRITERIJŲ TVARKOS APRAŠO PATVIRTINIMO

2021 m. sausio 20 d. Nr. VA-3

Vilnius

Vadovaudamasi Lietuvos Respublikos užimtumo įstatymo 51 straipsnio 1 dalimi, Valstybinės mokesčių inspekcijos prie Lietuvos Respublikos finansų ministerijos nuostatų, patvirtintų Lietuvos Respublikos finansų ministro 1997 m. liepos 29 d. įsakymu Nr. 110 „Dėl Valstybinės mokesčių inspekcijos prie Lietuvos Respublikos finansų ministerijos nuostatų patvirtinimo“, 18.11 papunkčiu,

tvirtinu Savarankiškai dirbančių asmenų, pripažintų nukentėjusiais nuo ekstremaliosios situacijos ir karantino, kurio metu Lietuvos Respublikos Vyriausybė nustato ūkinės veiklos apribojimus, sąrašo sudarymo kriterijų tvarkos aprašą.

Viršininkė	Edita Janušienė

PATVIRTINTA

Valstybinės mokesčių inspekcijos prie

Lietuvos Respublikos finansų ministerijos viršininko

2021 m. sausio 20 d. įsakymu Nr. VA-3

SAVARANKIŠKAI DIRBANČIŲ ASMENŲ, PRIPAŽINTŲ NUKENTĖJUSIAIS NUO EKSTREMALIOSIOS SITUACIJOS IR KARANTINO, KURIO METU LIETUVOS RESPUBLIKOS VYRIAUSYBĖ NUSTATO ŪKINĖS VEIKLOS APRIBOJIMUS, SĄRAŠO SUDARYMO KRITERIJŲ TVARKOS APRAŠAS

I SKYRIUS

BENDROSIOS NUOSTATOS

1.	Savarankiškai dirbančių asmenų, pripažintų nukentėjusiais nuo ekstremaliosios situacijos ir karantino, kurio metu Lietuvos Respublikos Vyriausybė nustato ūkinės veiklos apribojimus, sąrašo sudarymo kriterijų tvarkos aprašas (toliau – Aprašas) nustato savarankiškai dirbančių asmenų įtraukimo į Savarankiškai dirbančių asmenų, pripažintų nukentėjusiais nuo ekstremaliosios situacijos ir karantino, kurio metu Lietuvos Respublikos Vyriausybė nustato ūkinės veiklos apribojimus, sąrašą (toliau – Sąrašas) kriterijus, duomenų teikimo Užimtumo tarnybai prie Lietuvos Respublikos socialinės apsaugos ir darbo ministerijos (toliau – Užimtumo tarnyba) bei konsultacijų teikimo dėl Sąrašo sudarymo kriterijų tvarką.

2.	Aprašas parengtas vadovaujantis:

2.1.	Lietuvos Respublikos užimtumo įstatymo 51 straipsniu;

2.2.	Lietuvos Respublikos socialinio draudimo įstatymo 2 straipsnio 9 dalimi;

2.3.	Lietuvos Respublikos Vyriausybės 2020 m. spalio 7 d. nutarimu Nr. 1069 „Dėl karantino Raseinių rajono savivaldybės teritorijoje paskelbimo“;

2.4.	Lietuvos Respublikos Vyriausybės 2020 m. spalio 21 d. nutarimu Nr. 1161 „Dėl Lietuvos Respublikos Vyriausybės 2020 m. spalio 7 d. nutarimo Nr. 1069 „Dėl karantino Raseinių rajono savivaldybės teritorijoje paskelbimo“ pakeitimo“;

2.5.	Lietuvos Respublikos Vyriausybės 2020 m. spalio 21 d. nutarimu Nr. 1159 „Dėl karantino kai kurių savivaldybių teritorijose paskelbimo“;

2.6.	Lietuvos Respublikos Vyriausybės 2020 m. lapkričio 4 d. nutarimu Nr. 1226 „Dėl karantino Lietuvos Respublikos teritorijoje paskelbimo“;

2.7.	Lietuvos Respublikos Vyriausybės 2020 m. gruodžio 14 d. nutarimu Nr. 1418 „Dėl Lietuvos Respublikos Vyriausybės 2020 m. lapkričio 4 d. nutarimo Nr. 1126 „Dėl karantino Lietuvos Respublikos teritorijoje paskelbimo“ pakeitimo“;

2.8. Karantino metu ribojamų ir netiesiogiai ribojamų ūkinių veiklų sąrašu, patvirtintu Lietuvos Respublikos ekonomikos ir inovacijų ministro ir Lietuvos Respublikos socialinės apsaugos ir darbo ministro 2020 gruodžio 30 d. įsakymu Nr. 4-1171/A1-1301 „Dėl karantino metu ribojamų ir netiesiogiai ribojamų ūkinių veiklų sąrašo patvirtinimo“ (toliau – Įsakymas „Dėl Karantino metu ribojamų ir netiesiogiai ribojamų ūkinių veiklų sąrašo patvirtinimo“).

Papunkčio pakeitimai:

Nr. VA-41, 2021-06-29, paskelbta TAR 2021-06-29, i. k. 2021-14542

3.	Apraše vartojamos sąvokos atitinka sąvokas, apibrėžtas Lietuvos Respublikos gyventojų pajamų mokesčio įstatyme, Lietuvos Respublikos mokesčių administravimo įstatyme, Lietuvos Respublikos valstybinio socialinio draudimo įstatyme.

II SKYRIUS

SĄRAŠO SUDARYMO KRITERIJAI

4. Į Sąrašą įtraukiami šie asmenys:

4.1. Savarankiškai dirbantys asmenys: individualių įmonių savininkai, mažųjų bendrijų nariai (pagal Juridinių asmenų dalyvių informacinėje sistemoje kaupiamą informaciją), tikrųjų ūkinių bendrijų ir komanditinių ūkinių bendrijų tikrieji nariai, fiziniai asmenys, kurie vykdo individualią veiklą pagal individualios veiklos pažymą, Šeimynos dalyviai, taip pat asmenys, įsigiję verslo liudijimus, į Sąrašą įtraukiami, jei jų:

4.1.1. 2020 m. bent viena vykdyta veikla įtraukta į ribojamų ir netiesiogiai ribojamų veiklų sąrašą ir jų 2020 m. mokestinio laikotarpio savarankiškos veiklos pajamos, palyginti su 2019 m. mokestinio laikotarpio pajamomis, sumažėjo ne mažiau kaip 30 procentų (savarankiškos veiklos pajamų sumažėjimas vertinamas, vadovaujantis Aprašo 8–11 punktais), ir;

4.1.2. 2019 m. mokestinio laikotarpio pajamos, gautos iš savarankiškos veiklos, buvo ne mažesnės negu 12 einamųjų metų minimalių vartojimo poreikių dydžių, apskaičiuotų ataskaitiniais metais Lietuvos Respublikos socialinės paramos išmokų atskaitos rodiklių ir bazinio bausmių ir nuobaudų dydžio nustatymo įstatymo nustatyta tvarka. Į savarankiškai dirbančio asmens pajamas neįskaitomos pagal Lietuvos Respublikos užimtumo įstatymo (toliau – UĮ) 51 straipsnį jam mokėtos išmokos.

Papunkčio pakeitimai:

Nr. VA-41, 2021-06-29, paskelbta TAR 2021-06-29, i. k. 2021-14542

4.2. Savarankiškai dirbantys asmenys, gaunantys pajamų pagal autorines sutartis arba pajamų iš sporto ar atlikėjo veiklos (išskyrus asmenis, nurodytus Lietuvos Respublikos valstybinio socialinio draudimo įstatymo 4 straipsnio 1 dalyje), į Sąrašą įtraukiami pagal Valstybinio socialinio draudimo fondo valdybos pateiktą informaciją. Asmenys pajamas pagal autorines sutartis arba pajamas iš sporto ar atlikėjo veiklos (išskyrus asmenis, nurodytus Lietuvos Respublikos valstybinio socialinio draudimo įstatymo 4 straipsnio 1 dalyje) turi būti gavę per paskutinius 12 mėnesių, skaičiuojant iki šio Aprašo 2.6 papunktyje nurodytu Lietuvos Respublikos Vyriausybės nutarimu paskelbto karantino dienos. Šiame papunktyje nurodyti savarankiškai dirbantys asmenys į Sąrašą įtraukiami, jei jų:

4.2.1. 2020 m. mokestinio laikotarpio savarankiškos veiklos pajamos, palyginti su 2019 m. mokestinio laikotarpio pajamomis, sumažėjo ne mažiau kaip 30 procentų (savarankiškos veiklos pajamų sumažėjimas vertinamas, vadovaujantis Aprašo 8–11 punktais), ir;

4.1.2. 2019 m. mokestinio laikotarpio pajamos, gautos iš savarankiškos veiklos, buvo ne mažesnės negu 12 einamųjų metų minimalių vartojimo poreikių dydžių, apskaičiuotų ataskaitiniais metais Lietuvos Respublikos socialinės paramos išmokų atskaitos rodiklių ir bazinio bausmių ir nuobaudų dydžio nustatymo įstatymo nustatyta tvarka. Į savarankiškai dirbančio asmens pajamas neįskaitomos pagal UĮ 51 straipsnį jam mokėtos išmokos.

Papunkčio pakeitimai:

Nr. VA-41, 2021-06-29, paskelbta TAR 2021-06-29, i. k. 2021-14542

5. Asmenys, įsigiję verslo liudijimą „Gyvenamosios paskirties patalpų nuoma“, nelaikomi individualią veiklą vykdančiais asmenimis ir į Sąrašą nėra įtraukiami.

6. Neteko galios nuo 2021-03-26.

Punkto pakeitimai:

Nr. VA-22, 2021-03-25, paskelbta TAR 2021-03-25, i. k. 2021-05844

7. Neteko galios nuo 2021-07-01.

Papildyta punktu:

Nr. VA-22, 2021-03-25, paskelbta TAR 2021-03-25, i. k. 2021-05844

Punkto pakeitimai:

Nr. VA-41, 2021-06-29, paskelbta TAR 2021-06-29, i. k. 2021-14542

8. Savarankiškai dirbantys asmenys į Sąrašą įtraukiami, kai deklaruotos pajamos iš savarankiškai dirbančio asmens vykdytos veiklos (toliau – savarankiška veikla) 2020 metais, palyginti su 2019 metais deklaruotomis atitinkamomis pajamomis, sumažėjo 30 procentų ar daugiau. Vertinant pajamų sumažėjimą yra susumuojamos atitinkamų metų savarankiškos veiklos pajamos iš visų deklaruotų savarankiškų veiklų. Jeigu savarankiškai dirbančiam asmeniui nebuvo prievolės pateikti Metinės pajamų mokesčio deklaracijos, tai tokiu atveju pajamų sumažėjimas vertinamas pagal trečiųjų šaltinių Valstybinei mokesčių inspekcijai pateiktus duomenis.

Papildyta punktu:

Nr. VA-22, 2021-03-25, paskelbta TAR 2021-03-25, i. k. 2021-05844

Punkto pakeitimai:

Nr. VA-41, 2021-06-29, paskelbta TAR 2021-06-29, i. k. 2021-14542

9. Savarankiškai dirbančių asmenų deklaruotų pajamų iš savarankiškos veiklos vertinimas atliekamas tik tada, kai yra patikrintas pateiktų deklaracijų duomenų teisingumas. Jeigu nėra pateikta nors vienų metų pajamų mokesčio deklaracija arba nors viena iš pateiktų pajamų mokesčio deklaracijų yra su klaidomis, deklaruotų pajamų vertinimas neatliekamas, kol nėra pateikta ar patikslinta atitinkama deklaracija. Nepateikus ar nepatikslinus pajamų mokesčio deklaracijų iki 2021 m. rugpjūčio 31 d., asmuo į Sąrašą nėra įtraukiamas.

Papildyta punktu:

Nr. VA-22, 2021-03-25, paskelbta TAR 2021-03-25, i. k. 2021-05844

Punkto pakeitimai:

Nr. VA-41, 2021-06-29, paskelbta TAR 2021-06-29, i. k. 2021-14542

10. Jeigu savarankiškai dirbantis asmuo 2019 metais nevykdė savarankiškos veiklos, tai toks asmuo į Sąrašą nėra įtraukiamas.

Papildyta punktu:

Nr. VA-22, 2021-03-25, paskelbta TAR 2021-03-25, i. k. 2021-05844

Punkto pakeitimai:

Nr. VA-41, 2021-06-29, paskelbta TAR 2021-06-29, i. k. 2021-14542

11. Vertinant savarankiškai dirbančio asmens 2019 metų ir 2020 metų savarankiškos veiklos pajamas, neatsižvelgiama į veiklos vykdymo laikotarpius.

Papildyta punktu:

Nr. VA-22, 2021-03-25, paskelbta TAR 2021-03-25, i. k. 2021-05844

Punkto pakeitimai:

Nr. VA-41, 2021-06-29, paskelbta TAR 2021-06-29, i. k. 2021-14542

12. Sąrašas viešai neskelbiamas.

Punkto numeracijos pakeitimas:

Nr. VA-22, 2021-03-25, paskelbta TAR 2021-03-25, i. k. 2021-05844

13. Iš Sąrašo savarankiškai dirbantys asmenys, kurie į Sąrašą įtraukti pagal pajamų kritimo kriterijų, yra išbraukiami, kai pagal pateiktus / patikslintus trečiųjų šaltinių duomenis nustatoma, jog savarankiškai dirbančio asmens pajamos iš savarankiškos veiklos nėra sumažėjusios 30 procentų ar daugiau, arba, kai savarankiškai dirbantis asmuo patikslina pajamų mokesčio deklaracijos duomenis ir nustatoma, jog jo pajamos iš savarankiškos veiklos nėra sumažėjusios 30 procentų ar daugiau. Šiuo atveju išbraukimo iš Sąrašo data laikoma jų įtraukimo į Sąrašą diena. Kitais atvejais iš Sąrašo savarankiškai dirbantys asmenys yra išbraukiami, kai nustatoma, jog jie neatitinka įtraukimo į Sąrašą kriterijų, tokiu atveju išbraukimo iš Sąrašo data laikoma kriterijų neatitikimo diena.

Punkto pakeitimai:

Nr. VA-41, 2021-06-29, paskelbta TAR 2021-06-29, i. k. 2021-14542

Punkto numeracijos pakeitimas:

Nr. VA-22, 2021-03-25, paskelbta TAR 2021-03-25, i. k. 2021-05844

III SKYRIUS

BAIGIAMOSIOS NUOSTATOS

14. Sąrašo duomenys Užimtumo tarnybai Užimtumo įstatyme numatytoms funkcijoms vykdyti teikiami Valstybinės mokesčių inspekcijos prie Lietuvos Respublikos finansų ministerijos ir Užimtumo tarnybos sudarytoje duomenų teikimo sutartyje nustatytu būdu ir terminais.

Punkto numeracijos pakeitimas:

Nr. VA-22, 2021-03-25, paskelbta TAR 2021-03-25, i. k. 2021-05844

15. Konsultacijos dėl Sąrašo sudarymo, teikiamos vadovaujantis Konsultacijų ir informacijos teikimo Valstybinėje mokesčių inspekcijoje taisyklėmis, patvirtintomis Valstybinės mokesčių inspekcijos prie Lietuvos Respublikos finansų ministerijos viršininko 2007 m. spalio 9 d. įsakymu Nr. VA-66 „Dėl Konsultacijų ir informacijos teikimo Valstybinėje mokesčių inspekcijoje taisyklių patvirtinimo“.

Punkto numeracijos pakeitimas:

Nr. VA-22, 2021-03-25, paskelbta TAR 2021-03-25, i. k. 2021-05844

16. Asmenys, pažeidę Aprašo nuostatus, atsako Lietuvos Respublikos teisės aktų nustatyta tvarka.

Punkto numeracijos pakeitimas:

Nr. VA-22, 2021-03-25, paskelbta TAR 2021-03-25, i. k. 2021-05844

_________________

Pakeitimai:

1.

Valstybinė mokesčių inspekcija prie Lietuvos Respublikos finansų ministerijos, Įsakymas

Nr. VA-22, 2021-03-25, paskelbta TAR 2021-03-25, i. k. 2021-05844

Dėl Valstybinės mokesčių inspekcijos prie Lietuvos Respublikos finansų ministerijos viršininko 2021 m. sausio 20 d. įsakymo Nr. VA-3 „Dėl Savarankiškai dirbančių asmenų, pripažintų nukentėjusiais nuo ekstremaliosios situacijos ir karantino, kurio metu Lietuvos Respublikos Vyriausybė nustato ūkinės veiklos apribojimus, sąrašo sudarymo kriterijų tvarkos aprašo patvirtinimo“ pakeitimo

2.

Valstybinė mokesčių inspekcija prie Lietuvos Respublikos finansų ministerijos, Įsakymas

Nr. VA-41, 2021-06-29, paskelbta TAR 2021-06-29, i. k. 2021-14542

Dėl Valstybinės mokesčių inspekcijos prie Lietuvos Respublikos finansų ministerijos viršininko 2021 m. sausio 20 d. įsakymo Nr. VA-3 „Dėl Savarankiškai dirbančių asmenų, pripažintų nukentėjusiais nuo ekstremaliosios situacijos ir karantino, kurio metu Lietuvos Respublikos Vyriausybė nustato ūkinės veiklos apribojimus, sąrašo sudarymo kriterijų tvarkos aprašo patvirtinimo“ pakeitimo